# פעילות לקראת טיול/מסע חינוכי

**דילמות על המפה**

## מטרה:

* לעורר דיון ביחס לדילמות והתמודדויות חינוכיות לקראת טיול או מסע

## מרכיבי תפיסה:

* תיקון הלב
* דיאלוג
* קהילה של משמעות

## רשימת ציוד והיערכות מקדימה נדרשת

* מפת ישראל
* כרטיסיות דילמות שבגב שלהן יש תמונה של מקום/אתר בארץ ישראל.
* אטבים להצמדת הכרטיסיות למפה

## מתווה

מצמידים את הכרטיסיות למפה באופן שהמשתתפים רואים רק את התמונות ולא את הדילמות.

כל משתתף בוחר כרטיסיה של המקום שהוא הכי אוהב לטייל בו בארץ. לאחר בחירת הכרטיסיות, כל משתתף קורא את הדילמה שמאחורי התמונה שבחר.

הכרטיסיות מהוות טריגר לדיון חינוכי סביב דילמות וסוגיות שעולות לקראת הטיול ובמהלכו.

הכנה מראש ועיסוק בסוגיות יאפשרו שיתוף וגיבוש עמדות חינוכית ביחס לטיול/למסע.